12.12.2012 Den Europæiske Unions Tidende L 338/11 FORORDNINGER KOMMISSIONENS FORORDNING (EU) Nr. 1183/2012 af 30. november 2012 om ændring og berigtigelse af forordning (EU) nr. 10/2011 om plastmaterialer og -genstande bestemt til kontakt med fødevarer (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1935/2004 af 27. oktober 2004 om materialer og genstande bestemt til kontakt med fødevarer og om ophævelse af direktiv 80/590/EØF og 89/109/EØF (), særlig artikel 5, stk. 1, litra a) og e), artikel 11, stk. 3, og artikel 12, stk. 6, og ud fra følgende betragtninger: (1), Ved Kommissionens forordning (EU) nr. 10/2011 af 14. januar 2011 om plastmaterialer og -genstande bestemt til kontakt med fødevarer (?) er der opstillet en EU-liste over monomerer, andre udgangsstoffer og addi- tiver, der kan anvendes til fremstilling af plastmaterialer og -genstande. Yderligere en række stoffer har på det seneste fået positive videnskabelige vurderinger af Den Europæiske Fødevaresikkerhedsautoritet (i det følgende benævnt »autoriteten«) og bør nu tilføjes til den eksiste- rende liste. (2) — For visse andre stoffers vedkommende bør de restrik- tioner ogjeller specifikationer, der allerede er fastsat på EU-plan, ændres på grundlag af en ny, positiv videnska- belig vurdering af autoriteten. (3) — Bilag I til forordning (EF) nr. 10/2011 bør derfor ændres i overensstemmelse hermed. (4) — Stoffet dipropyleneglycol, som har MKF-stofnummer 257, er godkendt til anvendelse som additiv i plast i henhold til tabel 1 i bilag I til forordning (EU) nr. 10/2011, hvor det er opført under CAS-nr. 0000110- 98-5. I Kommissionens direktiv 2002/72/EF af 6. august 2002 om plastmaterialer og -genstande bestemt til at komme i berøring med levnedsmidler (?) er dette stof opført under CAS-nr. 0025265-71-8. Denne henvisning ()) EUT L 338 af 13.11.2004, s. 4. (?) EUT L 12 af 15.1.2011, s. 1. () EFT L 220 af 15.8.2002, s. 18. udgik ved ikrafttrædelsen af forordning (EF) nr. 10/2011, som afløste direktiv 2002/72/EF, da den blev anset for overflødig. Eftersom CAS-nr. 0025265-71-8 henviser til den kommercielt anvendte isomerblanding og ikke til det rene stof, bør det genindføres i forordning (EU) nr. 10/2011. CAS-nr. 0000110-98-5 bør forblive i tabel 1. (5) — Note nr. 4 vedrørende overensstemmelseskontrol i tabel 3 i bilag I til forordning (EU) nr. 10/2011 indeholder en uklar henvisning til simulator D, hvor der menes simu- lator D2. Note nr. 4 bør følgelig henvise til simulator D2. (6) — Bilag I til forordning (EU) nr. 10/2011 bør derfor ændres i overensstemmelse hermed. (7) — For at begrænse den administrative byrde for virksomhe- derne bør det indtil et år efter denne forordnings ikraft- trædelse være tilladt at markedsføre plastmaterialer og - genstande, der lovligt er blevet markedsført i overens- stemmelse med kravene i forordning (EU) nr. 10/2011, og som ikke opfylder kravene i nærværende forordning. Disse materialer og genstande bør kunne forblive på markedet, indtil de eksisterende lagre er afviklet. (8 — Foranstaltningerne i denne forordning er i overensstem- melse med udtalelse fra Den Stående Komité for Fødeva- rekæden og Dyresundhed, og hverken Europa-Parla- mentet eller Rådet har modsat sig foranstaltningerne — VEDTAGET DENNE FORORDNING: Artikel 1 Bilag I til forordning (EU) nr. 10/2011 ændres som angivet i bilaget til nærværende forordning. Artikel 2 Plastmaterialer og -genstande, der lovligt er blevet markedsført inden den 1. januar 2013, og som ikke opfylder kravene i denne forordning, kan fortsat markedsføres indtil den 1. januar 2014. De pågældende plastmaterialer og -genstande kan forblive på markedet, indtil de eksisterende lagre er afviklet.